Kukka (Runeberg)
Keväinen kun hallat poistaa.
 Varjot vie,
 Luonto liikkuu, päivä loistaa –
 Heräät sie,
 Lehdet, silmät vartees liität
 Uudestaan,
 Enkelinä maasta kiidät
 Nousemaan.

 Leyhkä avarassa huokuu
 Tuoksuas,
 Perho kultasiipi nuokkuu
 Kuvussas.
 Suuta sull’ ei saastahuuli
 Antele,
 Kaste, valo, perho, tuuli,
 Yksin ne.

 Koska, niinkuin taimi viihtyy
 Kaunisna,
 Herttaisuudet syntyy, kiihtyy
 Riidatta,
 Miksi murhe, vaara täällä
 Seuroaa,
 Miks’ ei maahut rauhan säällä
 Olla saa?